ΑΚΑΠΟΥΛΚΟ
ΛΑΣ ΚΟΛΙΝΑΣ ΞΕΝΟΔΟΧΕΙΟ & ΘΕΡΕΤΡΟ
Εκεί ήταν που μου έδωσες το αντίτυπο του Τζέιν Έιρ.
Ίσως το μόνο βιβλίο που διάβασες ποτέ.
Και κρυβόμουν πίσω από εκείνο το φυτό
για να σε κοιτάζω στη ρεσεψιόν. Δεν το έμαθες ποτέ.
Το ήξερα. Όλοι το ήξεραν.
Μια φορά, η Νταϊάν με ρώτησε αν ήθελα περιοριστικά μέτρα.
Αλήθεια;
ΣΤΟΥ Κου ΤΟΡΤΟΥΓΚΑ
Δεν το πιστεύω πώς έγινε το μαγαζί μου.
Ωστόσο, οι παλιές αναμνήσεις για το πώς ήταν όλα εδώ
παραμένουν ακόμη εδώ.
Αναρωτιέσαι ποτέ αν είναι δυνατό να επιστρέψουμε σ' εκείνη την περίοδο;
Να ξανανιώσουμε κάποια συναισθήματα;
Δεν ξέρω, Μάξιμο.
Έχουν περάσει πολλά χρόνια. Έχουν αλλάξει πάρα πολλά.
Κι εμείς έχουμε αλλάξει.
Μα ίσως αυτό που είμαστε μέσα μας...
Ίσως αυτό να μένει ίδιο.
Πολύ ρομαντική αντίληψη.
Ομολογώ...
ότι χάρηκα που σε είδα.
Φαίνεσαι καλά.
Θα απαντήσεις;
Όχι, με τίποτα. Είναι...
Είναι οι συνεργάτες μου, που ξέρουν ότι είμαι σε διακοπές
κι υποτίθεται θα με πάρουν μόνο για κάτι επείγον.
Οπότε, ίσως όντως πρέπει να απαντήσω;
- Ή όχι. Αλλά... Ίσως; - Απάντα, κανένα πρόβλημα.
Κι εγώ έχω προθεσμία για τον σχεδιασμό του νέου καταστήματός μου στο Μιλάνο
- και το 'χω κλειστό, αλλά ελεύθερα. - Εντάξει.
Ούτως ή άλλως πρέπει να γυρίσουμε.
Αλήθεια; Δεν χρειάζεται να...
Μάξιμο. Ακούω.
Ένα λεπτό θα κάνω μόνο.
Μισό λεπτό.
- Καληνύχτα, Μάξιμο. - Όχι...
Τι;
Είμαι πάρα πολύ μεγάλος βλάκας.
Τα έκανα μαντάρα με τη Χούλια.
Οπότε, αντί να παίρνω πρωινό μαζί της την τελευταία ημέρα στο Ακαπούλκο,
κάθομαι μ' εσάς τους δυο γελοίους.
Όποτε μπορώ να πάρω τη σωστή απόφαση μαζί της, κάνω λάθος.
Γιατί, Χιούγκο; Το παρελθόν είναι μοιραίο να επαναλαμβάνεται;
Αν έχεις ιδέα από παγκόσμια ιστορία...
Ήταν το πρωί μετά τον μεγάλο τυφώνα
κι όλοι μάζευαν τα συντρίμμια.
- Αυτοπαγιδεύτηκες. - Ναι.
Ο ουρανός ξάνοιγε
καθώς οι δικοί μου επέστρεψαν έχοντας περάσει το κακό στον σταθμό λεωφορείων.
Ο Μέμο και η Λορένα γιόρταζαν τη δεύτερη ασυνήθιστη πρότασή τους.
ΤΣΑΝΤ ΝΤΕΪΒΙΣ ΓΕΝ. ΔΙΕΥΘΥΝΤΗΣ
Κι ο Τσαντ συνέχιζε να αποδέχεται τον ρόλο του ως γενικός διευθυντής.
Όλα ήταν πάλι φυσιολογικά.
Εκτός από το γεγονός ότι τα είχα καταστρέψει όλα.
Εξαιτίας μου, ο Αλεχάντρο Βέρα είχε κλέψει το Βιβλίο των Μυστικών.
Και το ήθελα πίσω απεγνωσμένα.
Μάξιμο.
Πέρνα.
Κάθισε.
Κύριε; Με συγχωρείτε, αλλά ήθελα...
Όχι αν δεν σταματήσει η ηχογαβάθα.
Λοιπόν.
Είμαι πολύ πιο ήρεμος,
πιο κεντραρισμένος.
Τι μπορώ να κάνω για σένα, Μάξιμο;
Βασικά, ξέρω ότι πήρατε το βιβλίο απ' το γραφείο του δον Πάμπλο.
Και πραγματικά, πραγματικά, πραγματικά το θέλω πίσω.
Πολλά "πραγματικά".
Αλλά δεν μπορώ να σου το δώσω.
Μα το κλέψατε! Αυτό είναι παράνομο!
Παράνομο;
"Παράνομο" όπως να κρατάμε απόρρητες πληροφορίες για τους πελάτες;
Ή "παράνομο" όπως να χρησιμοποιούμε τις πληροφορίες για να τους εκβιάζουμε;
Μα σας βοήθησα με τον κο Ντελγκάδο. Σε τι άλλο το χρειάζεστε;
Μετά την αποκάλυψη κάποιων συνθηκών,
θα κάνω κάποιες προσαρμογές στη δομή της ιδιοκτησίας μου.
Όλο το προσωπικό παραμένει,
αλλά η Νταϊάν κι ο δον Πάμπλο θα έχουν φύγει ως το τέλος της μέρας.
Τι; Μα δεν μπορείτε απλώς...
Με ταράζεις πάλι, Μάξιμο.
Κύριε Βέρα...
Ξέρεις πώς πετυχαίνεις στις επιχειρήσεις;
Πόσοι άνθρωποι σαν εμάς θριαμβεύουν στον κόσμο;
Αν πρέπει να κάνω οτιδήποτε χρειαστεί για να κερδίσω οποιονδήποτε,
θα το κάνω.
Δεν θα έπρεπε να τελειώσει έτσι η ιστορία.
Ποια ιστορία;
Η δική σου, Μάξιμο;
Ή η δική τους;
Παρότι αξιοθαύμαστη η αφοσίωσή σου στην Νταϊάν και τον δον Πάμπλο,
είναι εσφαλμένη.
Μπορείς να φύγεις μόνος σου.
Φύγετε.
Η Σάρα πονούσε ακόμη για την Αΐντα,
αλλά η μαμά μου έκανε τα πάντα για να ευθυμήσει.
- Έχουμε τρομερά νέα! - Μετακομίζουμε στη Νέα Υόρκη;
Έχουμε λιγότερο τρομερά νέα!
Έχεις άριστα παντού στον έλεγχό σου!
Δεν είχα πει ότι αν πάρεις άριστα, θα το γιορτάσουμε στο Λας Κολίνας;
Το είπες ειρωνικά πιστεύοντας ότι δεν θα συμβεί ποτέ.
Ωστόσο, να που έγινε.
Δεν χρειάζεται να κάνουμε τίποτα. Είμαι μια χαρά εδώ, μελετάω.
- Τι πράγμα; Αφού πήρες άριστα. - Για το τουρνουά επιχειρηματολογίας.
Έχεις μήνες ακόμη. Τι της έχεις κάνει; Δεν αναγνωρίζω την κόρη μου!
Δεν θέλω δείπνο, μαμά.
Τώρα που η αγάπη έχει πεθάνει για μένα
κι αυτή η φάση της ζωής μου τελείωσε για πάντα, χρειάζομαι μόνο τα βιβλία.
Και τα μπαλόνια.
Τουλάχιστον της άρεσαν τα μπαλόνια.
Μάξιμο!
Επιτέλους, μας τιμάς με την παρουσία σου.
Ο τυφώνας δεν θα συγυριστεί μόνος του.
Άντε, λοιπόν, βάζουμε ένα χεράκι! Σβέλτα!
Εγώ είμαι δικό σου αφεντικό. Δεν μπορείς να με διατάζεις.
Όχι ακόμη. Αλλά κάποια μέρα.
- Σύντομα. Πολύ σύντομα. Τόσο σύντομα! - Εντάξει.
Δεν είχα ώρα για παιχνίδια.
"Εντάξει";
Έπρεπε να ανακοινώσω στους καλύτερούς μου φίλους τι είχα κάνει.
Όλο αυτό ήταν πιο απολαυστικό στο μυαλό μου.
Ευτυχώς, το πήραν πολύ καλά.
Τρελάθηκες; Υπάρχει Βιβλίο των Μυστικών;
Και το έδωσες στον κο Βέρα; Είναι φρικτό!
Συμφωνώ, είναι φρικτό. Ίσως ό,τι χειρότερο έχω κάνει ποτέ.
Εντελώς!
Δηλαδή, αυτό το Βιβλίο των Μυστικών λέει για πολλούς σελέμπριτι...
Να επικεντρωθούμε στο πόσο φρικτός είμαι;
Εγώ είμαι μια χαρά επικεντρωμένη!
Πώς το έκανες αυτό; Μετά απ' όσα είπαμε.
Για να είμαι δίκαιος, κάποια συνέβησαν πριν τα πούμε...
Συγγνώμη, παρασύρθηκα! Και τώρα το βιβλίο είναι στη σουίτα του Βέρα,
σαν βόμβα έτοιμη να εκραγεί!
Μα τι βόμβα, Μάξιμο! Τι βόμβα!
Από περιέργεια,
γράφει τίποτα για τη Λίντα Χάμιλτον; Για τους Duran Duran;
Μήπως έχει ταίρι ο Μίστερ Τι;
Στάσου. Είπες ότι τώρα είναι στη σουίτα του κου Βέρα;
Ίσως το πάρουμε πίσω!
- Προτού κάνει οτιδήποτε! - Μα έχει ασφάλεια.
Και λοιπόν; Η Νταϊάν έχει κάνει πολλά για μένα.
Τουλάχιστον ας προσπαθήσουμε να το πάρουμε πίσω.
Κι έτσι ξεκίνησε η Μεγάλη Ληστεία του Βιβλίου των Μυστικών.
Η σουίτα του είναι πολύ ψηλά για να μπούμε απ' το πίσω παράθυρο.
Αυτό σημαίνει ότι πρέπει να μπούμε απ' την κανονική πόρτα.
Ξέρω καλά να τραβάω την προσοχή.
Εγώ θα είμαι ο αντιπερισπασμός.
Βοήθεια! Σας παρακαλώ, βοήθεια!
Δεν θέλω να απασχολήσω κανέναν απ' τη δουλειά του,
αλλά έπεσαν επάνω μου οι αποσκευές
και τώρα δεν μπορώ να βγω κάτω απ' τις πολύ βαριές κι αληθινές βαλίτσες.
Μ' ακούει κανείς; Ιδίως αν έχετε παρελθόν στην ασφάλεια!
Συγγνώμη. Δεν παρήγγειλα κάτι.
Το καλό νέο είναι
ότι υπάρχουν κι άλλα πράγματα στο μενού.
Εντάξει, για σταμάτα. Γιατί να ντυθείς τόσο σέξι;
Είναι απαραίτητο;
Αγάπη μου, κάπως πρέπει να τον αποσπάσω. Πάντα ήθελα να γίνω κορίτσι του Μποντ.
Άσε με να συνεχίσω!
Νόμιζα πως απασχολούσες εσύ τον φύλακα!
Ναι, αλλά αν έχει δίδυμο αδελφό;
Θεέ μου.
Χούλια, τώρα!
- Τα καταφέραμε! - Εννοείται.
Στάσου. Δολοφόνησες τον κο Βέρα;
Δολοφόνησες τον Αλεχάντρο Βέρα;
Μάξιμο!
Έχω φάει τον τόπο να σε βρω, Μάξιμο.
Ό,τι κι αν σκέφτεστε να κάνετε, μην το κάνετε.
Μα πρέπει να πάρουμε πίσω το Βιβλίο των Μυστικών πριν να 'ναι αργά.
Είναι ήδη πολύ αργά.
Ο κος Βέρα μιλά με την Νταϊάν τώρα.
Τι; Όχι...
Δον Πάμπλο, πρέπει να σας πω κάτι. Εγώ φταίω για όλα...
Το ξέρω, Μάξιμο.
Το κατάλαβα χθες.
Μα ό,τι έγινε, έγινε.
Και τώρα, αν μου επιτρέπετε,
έχω λίγες ώρες για να κλείσω τις εκκρεμότητές μου.
Σήμερα είναι κι η δική μου τελευταία μέρα.
ΝΤΑΪΑΝ ΝΤΕΪΒΙΣ - CEO
Γιατί πιστεύεις ότι ξέρω κάτι ή έχω οποιαδήποτε σχέση με το χαζοβιβλίο;
Ίσως είναι μυθοπλασία. Ένα μυθιστόρημα του δον Πάμπλο.
Είναι πολύ δημιουργικός.
Μια φορά έφερε χιόνι για τα Χριστούγεννα, παραλίγο να χαλάσει τα πατώματα.
- Παρ' όλα αυτά, άξιζε τον κόπο. - Θαυμάζω τη σιγουριά σου, Νταϊάν.
Το πρόβλημα είναι ότι είμαι κι εγώ εκεί μέσα.
Με λεπτομέρειες που μόνο εσύ θα ήξερες.
Λεπτομέρειες που σου είπα σε ένα δείπνο που θεωρούσα ιδιωτικό.
Τώρα κατάλαβα τι συμβαίνει.
Αυτό γίνεται επειδή αρνήθηκα τις προτάσεις σου.
Πόσο αρσενικό εκ μέρους σου.
Καμία σχέση, Νταϊάν.
Είπες ότι θες αυστηρά επαγγελματική σχέση και το σέβομαι.
Το θέμα είναι ότι έτσι διευθύνω εγώ μια επιχείρηση.
Έχεις τις εξής επιλογές.
Ή θα εξαγοράσω το ποσοστό σου εδώ σε πραγματική εμπορική αξία.
Θα προσθέσω κι ένα 10% για να μην υπάρχει παράπονο.
Θα πεις στο προσωπικό ό,τι θες εσύ και θα φύγεις με τους όρους σου.
"Με τους όρους μου"; Το εννοείς;
Ή θα πω σε όλο τον κόσμο τι έκανες.
Η υπόληψή σου θα σπιλωθεί,
οι πελάτες θα σου γυρίσουν την πλάτη και το ξενοδοχείο θα καταποντιστεί,
επιτρέποντάς μου να σε εξαγοράσω για ψίχουλα.
Πες μου, λοιπόν, Νταϊάν.
Τι αποφασίζεις;
Δεν το πιστεύω ότι φεύγουν η Νταϊάν κι ο δον Πάμπλο.
Στάσου. Το μαγαζί μου ανήκει στην Νταϊάν. Άρα φεύγω κι εγώ;
Δεν νομίζω ο κος Βέρα να διώξει μία απ' τις μεγαλύτερες πηγές εσόδων.
- Θα κρατήσει το προσωπικό. - Κάτι είναι κι αυτό.
Τουλάχιστον έχουμε ο ένας τον άλλον.
Βασικά, αυτό είναι το θέμα, Χούλια. Θα παραιτηθώ.
Ο μόνος λόγος που έγιναν όλα αυτά
είναι επειδή φοβόμουν ότι η Ντούλσε θα γίνει διευθύντρια επιχειρήσεων.
Θα έκανα τα πάντα για να την εμποδίσω.
- Όχι... - Μέχρι που θα πρόδιδα τον μέντορά μου.
- Και φίλο μου. - Αγάπη μου, Μάξιμο.
- Ατύχημα ήταν. Δεν το ήθελες... - Το ξέρω.
Μα, όπως και να 'χει, δες τι έκανα. Δεν μ' αρέσει το άτομο που γίνομαι.
Ούτε σ' εσένα αρέσει.
Κι αν μείνω εδώ, μόνο θα χειροτερέψει.
Οπότε θα πάω στον Βέρα σήμερα και θα υποβάλω την παραίτησή μου.
Και γι' αυτό ξέρω ότι είσαι ο κατάλληλος άντρας για μένα.
Είστε φτιαγμένοι για μαζί, θείε.
Κι ήθελε να γίνεις ο καλύτερος εαυτός σου.
Πίστεψέ με, το ξέρω.
Τζο, προτού φύγουμε, θα σε πείραζε...
Σε πρόλαβα, αφεντικό.
Θα αναγκάσω τον ρεσεψιονίστ να μου πει πού είναι η Χούλια,
έστω κι αν πρέπει να γίνω ο Κακός Τζο.
- Τι είναι ο Κακός Τζο; - Δεν θες να ξέρεις.
Κι αν δεν βρω άλλη δουλειά;
Κι αν καταλήξω άφραγκος να πουλάω πίτες στην παραλία;
Αγάπη μου, θα είναι οι πιο νόστιμες πίτες στον κόσμο.
Ή ίσως μπορείς να αναλάβεις κάποια από τις μπουτίκ μου παγκοσμίως.
Ναι! Διαλέγω το Παρίσι!
Καλά, αλλά η μεγαλύτερη είναι στο Μιλάνο!
Γεια σας, πιτσουνάκια!
Η Νταϊάν μάς θέλει όλους στο λόμπι.
Ακουγόταν σημαντικό.
Δεν χορταίνω να σε κοιτάζω.
Σαν να έχω παντρευτεί άλλη γυναίκα.
Όχι ότι θα το ήθελα αυτό. Απλώς είσαι εσύ, αλλά καλύτερη.
Όχι καλύτερη. Διαφορετική. Μα κι η ίδια, γιατί είσαι εσύ.
Αυτό που θέλω να πω είναι ότι αγαπώ όλες τις πλευρές της Νόρα.
Όλα καλά, το ξέρω.
Απλώς έχω περισσότερο χρόνο για μένα τώρα πια.
Ευχαριστώ, αγάπη μου.
Απορώ γιατί ήρθαμε. Δεν θέλω να γιορτάσω.
Θα έτρωγα ό,τι περίσσεψε στο σπίτι.
Βασικά, δεν είχε μείνει τίποτα. Μ' έπιασε μια λιγούρα τη νύχτα. Συγγνώμη.
Γεια σου, Σάρα.
Αυτήν τη φορά έχω μαρκαδόρο διαρκείας. Για να μη σβηστούν οι αριθμοί.
Η μαμά σου μου τα εξήγησε όλα.
Εσύ το έκανες αυτό;
Δεν ήταν σπουδαία υπόθεση.
Βασικά, δεν ήταν ακριβώς έτσι.
Τελικά, ήταν πολύ σπουδαία υπόθεση.
- Είναι εκεί η Αΐντα; - Το σπίτι της Αΐντα;
Το σπίτι της Αΐντα; Συγγνώμη. Ευχαριστώ.
Όλη τη μέρα προσπαθούσαν να εντοπίσουν την Αΐντα.
Ξεκίνησαν με μηδενικά για τα τρία τελευταία ψηφία του αριθμού της.
Γεια σας, το σπίτι της Αΐντα; Η Αΐντα;
Το σπίτι της Αΐντα;
- Αΐντα; - Στο 692 χτύπησαν φλέβα χρυσού.
Γεια σου, Αΐντα! Είμαι η μαμά της Σάρα Γκαγιάρδο.
Γεια σας!
Πώς από δω;
Τι εννοείς, αγάπη μου; Ήρθαμε για το δείπνο έκπληξη της Σάρα.
Θα μας έκλεινες το καλύτερο τραπέζι, θυμάσαι;
Τώρα ναι.
Συγγνώμη, γίνεται της τρελής σήμερα.
- Με ακούτε όλοι; - Πάμε.
Παρακαλώ, την προσοχή σας στον δεύτερο όροφο.
Η Νταϊάν Ντέιβις!
Γεια σας, πανέμορφες αγάπες μου!
Ήθελα να είστε οι πρώτοι που θα ακούσετε
πως παρότι αγαπώ τόσο πολύ τον καθέναν σας χωριστά
και τόσο έχω απολαύσει τη θητεία μου εδώ στο Λας Κολίνας...
έχει έρθει η ώρα να πάω παρακάτω και να αφήσω το θέρετρο.
Τι έγινε;
Μη φοβάστε, όμως, γιατί αυτό δεν είναι το τέλος,
αλλά ένα νέο ξεκίνημα.
Αποφάσισα να μείνω στο Ακαπούλκο
και να ανοίξω μια αλυσίδα γυμναστηρίων και στούντιο χορού για γυναίκες, από γυναίκες,
ώστε όλες μας να νιώσουμε ο καλύτερος εαυτός μας.
Και να βρούμε τη δύναμή μας!
Ναι!
Θα σου εξηγήσω αργότερα.
Ανυπομονώ.
Και τώρα που δεν ηγούμαι πια του Λας Κολίνας...
νιώθω απόλυτα άνετα να κάνω αυτό.
Περίμενα πάρα, πάρα, πάρα, πάρα πολύ καιρό για να πω
σ' αγαπώ, Νταϊάν Ντέιβις!
Κι από δω και πέρα,
θα γίνω γνωστός ως Χέκτορ, των άλλων γυναικών ο αγνοήτωρ!
Λοιπόν, δεν είναι μια βραδιά για κατήφεια.
Είναι βραδιά για να γιορτάσουμε, και μάλιστα, με έξοδα του νέου ιδιοκτήτη!
Ευχαριστούμε, κύριε Βέρα, για τα βουνά από αστακούς και χαβιάρι!
Κι η τελευταία μου κίνηση ως ιδιοκτήτρια του Λας Κολίνας
είναι να ξαναπροσλάβω έναν λατρεμένο υπάλληλο με πολύ γενναιόδωρο πνεύμα.
Κυρίες και κύριοι, ο Μπέτο επέστρεψε!
Μπέτο! Μπέτο! Μπέτο!
Κι απόψε έχουμε μόνο τα καλύτερα ποτά, κερασμένα! Ναι!
Δις Νταϊάν.
Κάποιοι θα σας θυμούνται για το στιλ ή την πληθωρική προσωπικότητα.
Εγώ θα σας θυμάμαι για την ανθρωπιά σας.
Ευχαριστώ, δις Νταϊάν.
Όχι, όχι. Όχι εσύ.
Δεν είμαι έτοιμη ακόμη γι' αυτό.
Το νούμερο ένα καθήκον μου ήταν να προστατεύω εσένα και το θέρετρο.
Λυπάμαι πολύ που σε απογοήτευσα.
Ανοησίες, δον Πάμπλο.
Όλη η επιτυχία που γνωρίσαμε εδώ μαζί οφείλεται σ' εσένα.
Και, κατά καιρούς, στο βιβλίο μας.
Μας εξυπηρέτησε μια χαρά.
Μέχρι που δεν το έκανε. Τα πήγαμε καλά, όμως, έτσι;
Και βέβαια.
Θες κάτι, αγάπη μου;
Όχι, ευχαριστώ. Δεν πεινάω.
Είμαι ανόρεχτη εδώ και μέρες.
Νιώθω μια αλλόκοτη ανακατωσούρα.
- Είσαι έγκυος. - Τι;
- Πώς το ξέρεις; - Γιατί είμαι θεία σου. Ξέρω διάφορα.
Κι επειδή όταν η μαμά σου ήταν έγκυος σ' εσένα
τρελαινόταν για το ζουμί απ' τις χαλαπένιο.
Ωραίο ακούγεται!
Η άφιξη των δικών μου και η ανακοίνωση μου είχαν κόψει τη φόρα.
Μα ήταν ώρα να βρω τον Βέρα και να του πω τα σχέδιά μου.
Εκτός αν μ' έβρισκε εκείνος πρώτος.
Εδώ είσαι, Μάξιμο; Διασκεδάζεις με την οικογένεια;
Θα ήθελα να σας μιλήσω ιδιαιτέρως...
Δεν θέλω να προσβάλλω την οικογένειά σου.
- Πώς είστε; Χαίρω πολύ. - Χάρηκα.
Πρέπει να είστε πολύ υπερήφανοι. Εργατικός, αφοσιωμένος, πιστός.
Και μαθαίνω ότι αυτό οφείλεται κατά πολύ σ' εσάς, δόνια Νόρα. Πολύ εντυπωσιακό.
Εντυπωσιακό είναι αυτό το μαλλί.
Ναι, είναι απ' όλα αυτά.
Δυστυχώς, σ' αυτήν τη μεταβατική περίοδο, θα πρέπει να γίνουν αλλαγές.
Αλλαγές που κάποιοι θα δυσκολευτούν πολύ να δεχτούν.
Γι' αυτό ελπίζω να έχω τον γιο σας στο πλευρό μου, πάντα,
ως τον νέο επιχειρησιακό διευθυντή.
Λοιπόν, τι λες,
δον Μάξιμο;
Θα μας αφήσεις σε αγωνία, Μάξιμο;
Δεν ήταν όπως το είχα φανταστεί να συμβαίνει.
Και ξέρω τι είπα στη Χούλια, μα αυτό ήταν τόσο καιρό το όνειρό μου.
Ναι.
Ναι, δέχομαι.
Θα μεγαλουργήσουμε μαζί. Θα πάμε το Λας Κολίνας σε νέα ύψη.
- Σας αφήνω να γιορτάσετε. Με συγχωρείτε. - Ευχαριστούμε.
Επιχειρησιακός διευθυντής!
Δον Μάξιμο!
Αχ, όχι. Περίεργο ακούγεται.
Μπράβο, Μπρους. Όπως ο Σπρίνγκστιν; Επειδή είσαι "Το Αφεντικό";
Ακούστηκε καλύτερα στο μυαλό μου.
Χούλια. Δεν είναι υπέροχο;
Ναι. Φυσικά.
Αυτό που πάντα ήθελε, έτσι;
Τι να έλεγα μπροστά σε όλους...
Δόνια Νόρα, σας πάει περίφημα αυτό το φόρεμα!
Αγάπη μου, ευχαριστώ πολύ!
Το έφτιαξε μια απίστευτη σχεδιάστρια που γνωρίζω.
Τι λέει, Χούλια; Μάξιμο; Οικογένεια του Μάξιμο; Τι γίνεται εδώ;
Ξεπούλησες όλο το θέρετρο όσο έψαχνα προμηθευτή με βιώσιμες παπάγια;
Τι διάολο, ρε μαμά;
- Ξέρω ότι σου έπεσε βαρύ. - Όχι.
Η καλωδιακή μού πέφτει βαριά, εντάξει; Αυτό είναι τρέλα.
Αν σε διώχνει ο κος Βέρα, φεύγω κι εγώ.
Υπάρχουν κι άλλα βουνά να ανέβω. Κι άλλα ταξίδια για να κινήσω.
- Έτσι δεν το λέμε; "Να κινήσω"; - Άκουσέ με.
Εγώ τελείωσα από δω, μ' αρέσει δεν μ' αρέσει.
Μα εσύ μόλις βρήκες τη θέση σου στο Λας Κολίνας.
Δεν έχεις ιδέα πόσο χαίρομαι γι' αυτό. Δεν έχεις να πας πουθενά!
- Μα... - Άσε τα "μα", Τσαντ.
Έβαλα τον Βέρα να υποσχεθεί να σε κρατήσει.
Κι η αλήθεια είναι ότι χρειάζομαι έναν άνθρωπο εδώ μέσα,
κάποιον να κατασκοπεύει τον Βέρα, οπότε αμέσως μόλις κάνει το λάθος
να επιστρέψει η βασίλισσα και να ξαναπάρει το κάστρο της.
Κάστρο;
Ακούγεται πολύ κουλό, μαμά. Μιλάς σαν τον Χέκτορ.
Μάλιστα. Είναι και κάτι άλλο που πρέπει να σου πω.
Δεν χρειάζεται να με φωνάζεις "μπαμπά". Ακόμη.
Μαμά!
Συγγνώμη.
Δον Μάξιμο.
Γεια...
Ήθελα να σου πω ότι κέρδισε ο καλύτερος.
Πόνταρα σε λάθος άλογο.
Ή άλογα.
Οπότε...
θα τα μαζέψω και θα φύγω.
Σταμάτα.
Μπορεί να μετανιώσω πικρά αυτήν την απόφαση, αλλά έχεις αποδείξει
ότι είσαι πρόθυμη να κάνεις πράγματα που εγώ δεν θα κάνω.
Ένα καλό αφεντικό πάντα χρειάζεται ένα ικανό δεξί χέρι,
κάποιον που δεν έχει πρόβλημα να χειριστεί τα πιο δυσάρεστα κομμάτια της δουλειάς.
Και δεν μπορώ να φανταστώ κάποια πιο δυσάρεστη από σένα.
Ευχαριστώ!
Οπότε, η θέση της επιχειρησιακής υποδιευθύντριας είναι δική σου αν τη θες.
Κάτσε. Σοβαρολογείς;
Φυσικά.
Θα ήταν τιμή μου να σε βοηθήσω σε οτιδήποτε χρειαστείς.
Χαίρομαι που το λες αυτό.
Γιατί συνειδητοποίησα ότι ποτέ δεν έκανες τη δουλειά για την οποία σε πήραν.
Δεν ξεκινάς πλένοντας όλα τα πιατοπότηρα του πάρτι;
Και μετά τα λέμε. Σβέλτα!
Δον Πάμπλο, περιμένετε!
Αλήθεια θα φύγετε στο ηλιοβασίλεμα;
Το ηλιοβασίλεμα είναι πέρα απ' τον ωκεανό, οπότε όχι.
Και ξέρουμε κι οι δυο ότι δεν είμαι των αποχαιρετισμών.
Λυπάμαι πολύ, κύριε.
Για το κακό που προκάλεσα. Δεν θα έπρεπε να φεύγετε έτσι.
Μια χαρά θα είμαι.
Ούτως ή άλλως, ο χρόνος μου στο Λας Κολίνας τελείωνε.
Ανυπομονώ να περάσω όσα χρόνια μένουν με τον γιο και τον εγγονό μου.
Μα σας απογοήτευσα. Πρόδωσα τον μοναδικό άνθρωπο
- που μου φέρθηκε σαν πατέρας. - Μάξιμο...
Το μόνο που ήθελα ήταν να μπορείς να παίρνεις τις δύσκολες αποφάσεις.
Για μια στιγμή, πίστεψα ότι δεν το 'χεις.
Και δεν ήταν κακό αυτό.
Μα μετά μου απέδειξες το αντίθετο.
Είδες τι ήθελες και το πήρες.
Είμαι υπερήφανος για σένα.
Πώς θα τα καταφέρω χωρίς εσάς;
Θα τα πας μια χαρά,
κάτι που είπα στον Αλεχάντρο Βέρα όταν σε πρότεινα γι' αυτήν τη θέση.
Ελπίζω, μόνο, αυτό να είναι ακριβώς αυτό που ήθελες να γίνεις...
δον Μάξιμο.
Πάρε.
Ήταν το τέλος μιας εποχής.
Μα και το ξεκίνημα ενός ολοκαίνουριου κεφαλαίου.
Όσο για μένα, Χιούγκο...
Αν θέλετε να συνεχίσετε, θα πρέπει να πάτε κάπου αλλού.
Η τελευταία ώρα του πρωινού είναι κλεισμένη για...
Μόνο για μέλη Ελίτ.
Το ξέρω. Απλώς δεν έχω δει ακόμη τη Χούλια και...
Δεν σε νοιάζει, έτσι;
Εντάξει, Χιούγκο. Πάμε.
Δεν το πιστεύω ότι είναι το ίδιο μέρος που νοσταλγούσες.
Ούτε κι εγώ.
Μα είναι η πραγματικότητα.
Τα πράγματα αλλάζουν.
Μάλλον η ιδέα του Λας Κολίνας ήταν καλύτερη απ' την πραγματικότητα.
Δεν ήταν πάντα έτσι.
Αυτό το μέρος ήταν μαγικό άλλοτε.
Ήταν το φόντο για κάποιες από τις καλύτερες στιγμές της ζωής μου.
Κι αμέτρητων άλλων ανθρώπων.
Κρίμα που δεν γυρνά πίσω ο χρόνος.
Ωραίο θα ήταν αυτό, έτσι, Χιούγκο;
Ισχύει.
Πάμε!
Εδώ είστε; Μια ώρα σας ψάχνω.
Σε χρέωσαν για το καθυστερημένο τσεκ άουτ.
- Φυσικά! Είχαμε μια δουλειά. - Και τώρα πρέπει να βρούμε τη Χούλια.
Έφυγε πριν από μισή ώρα.
- Τι; Γιατί δεν μου το είπες; - Σου έστειλα ένα σωρό μηνύματα.
Δεν ήρθε κανένα. Ίσως χρειαστώ καινούριο διεθνές συμβόλαιο.
Θα σου βάλω τις φωνές μετά. Τώρα πρέπει να προλάβουμε τη Χούλια.
Παρότι θα μ' άρεσε μια καταδίωξη στο αεροδρόμιο,
δεν θα ήταν ευκολότερο αν της στέλναμε μήνυμα να περιμένει;
Πού πήγε ο ρομαντισμός σου; Άλλωστε, δεν πήρα τον αριθμό της.
- Ποιοι είναι αυτοί; - Αντιπερισπασμοί.
Ένας δισεκατομμυριούχος είναι πάντα έτοιμος για γρήγορη διαφυγή.
Λοιπόν, δεν έχουμε ιδέα πόσο έχει απομακρυνθεί.
Επίσης, το Ακαπούλκο έχει τρελή κίνηση τέτοια ώρα, οπότε...
- Ώρα για ελικόπτερο. - Άψογο.
Ο ρεσεψιονίστ μού είπε ότι πάει στο αεροδρόμιο με ένα μαύρο αμάξι.
Τη βλέπει κανείς;
Βγήκε κιόλας στον αυτοκινητόδρομο;
Στάσου, μου έστειλε πάλι μήνυμα.
Μάλλον μου έδωσε λάθος πληροφορίες.
Εντάξει. Ίσως δεν χρειαζόμασταν το ελικόπτερο τελικά.
ΛΑΣ ΚΟΛΙΝΑΣ ΞΕΝΟΔΟΧΕΙΟ & ΘΕΡΕΤΡΟ
Χούλια!
Νόμιζα ότι έφυγες!
Πρέπει να σου πω κάτι!
Νομίζω ότι ήσουν σαφέστατος με το ελικόπτερο κι όλα αυτά!
Τώρα που το ξανασκέφτομαι, έπρεπε να πάρω το αμαξάκι του γκολφ!
Τι;
Δεν θα περιμένεις να σταματήσουν οι έλικες;
Όχι!
Φοβάμαι ότι αν δεν το πω τώρα, δεν θα μου ξαναδοθεί η ευκαιρία!
Και πραγματικά...
Αυτά τα πράγματα σταματάνε ξαφνικά.
Ναι.
Κοίτα...
Παραέχει ησυχία τώρα.
Μάξιμο, με συγχωρείς. Πρέπει να φύγω.
Εντάξει. Θα τα πω γρήγορα.
Εντάξει.
Απ' όλα τα λάθη που έχω κάνει σ' ολόκληρη τη ζωή μου,
το μεγαλύτερο, μακράν, ήταν που έχασα εσένα.
Και προτού σ' αφήσω να ξαναφύγεις απ' τη ζωή μου, θέλω να ξέρεις ότι...
μόλις αγόρασα το Λας Κολίνας.
Τι;
Το ξενοδοχείο.
Έπρεπε να το κάνω.
Κυρίως επειδή πραγματικά σιχαίνομαι τον μπουφέ του πρωινού.
Εντάξει, αυτό είναι...
Μα είμαι σίγουρη ότι έχεις μια ομάδα που θα σε βοηθήσει να το ξαναδοξάσεις.
Βλέπεις; Αυτό είναι το θέμα. Δεν θα το κάνουν οι άνθρωποί μου.
Εγώ θα το κάνω.
Χούλια...
Στο Λας Κολίνας πέρασα τα πιο ευτυχισμένα χρόνια της ζωής μου.
Εμπιστεύομαι τις επιχειρήσεις μου στον γενικό διευθυντή επιχειρήσεων
ώστε να έχω όλο τον απαραίτητο χρόνο να ξαναφτιάξω αυτό το μέρος.
Ίσως με τη βοήθεια της κόρης μου...
και με τη βοήθεια μιας κορυφαίας σχεδιάστριας.
Αν ενδιαφέρεσαι.
Έλα.
Χούλια.
Ξέρω ότι έχεις μια γεμάτη ζωή.
Μα θα μπορούσαμε να περάσουμε λίγο χρόνο εδώ κάτω...
Όταν μπορείς κι εσύ, φυσικά.
Και να δούμε αν μπορούμε να ξαναβρούμε αυτό το μέρος.
Ξέρεις πόση μπογιά θα χρειαστείς
για να ξανακάνεις ροζ όλο το κτίριο;
Αυτό είναι "ναι";
Μπορώ να περιμένω, αλλά έχεις κοινό τώρα.
Τι λες, Χούλια;
Ξέρουμε κι οι δύο
ότι αυτή η ιστορία κάθε άλλο παρά έχει τελειώσει.
Υποτιτλισμός: Εύα Τανταλίδου